Vasco da Gama meeskond 1934. aastal
**Club de Regatas Vasco da Gama** on Brasiilia spordiklubi, mille kodulinn on Rio de Janeiro. Klubi on eelkõige tuntud oma jalgpallimeeskonna poolest, mis mängib Brasiilia kõrgliigas Campeonato Brasileiro Série A ja Rio de Janeiro osariigi meistrivõistlustel Campeonato Carioca.

Klubi asutati 21. augustil 1898 sõudeklubina; jalgpalliklubina tegutseb see alates 5. novembrist 1915. Klubi asutasid Portugali sisserändajad ja ka tänapäeval on klubil Rio de Janeiros suur portugallaste toetajaskond. Vasco da Gama on Brasiilia üks populaarsemaid jalgpalliklubisid, sellele on vähemalt kümme miljonit toetajat.

Vasco da Gama on tulnud neljal korral Brasiilia meistriks (aastatel 1974, 1989, 1997 ja 2000) ja korra Brasiilia karikavõistluste Copa do Brasil võitjaks (aastal 2011). Rio de Janeiro osariigi meistrivõistlused on võidetud 24 korral. 1998. aastal võideti Lõuna-Ameerika klubide meistrivõistlused Copa Libertadores, kui finaalis alistati Ecuadori klubi Barcelona. Tänu sellele pääses Vasco da Gama 2000. aasta klubide maailmameistrivõistlustele, mille finaalis kaotati teisele Brasiilia klubile, Corinthiansele.

2008. aastal langes klubi esimest korda kõrgliigast välja. Edu saavutati taas 2011. aastal, mil Brasiilia meistrivõistlustel saadi teine koht, võideti Brasiilia karikas ja jõuti Brasiilia karikavõistlustel Copa Sudamericana poofinaali. Edukas oli ka 2012. aastal, mil Brasiilia meistrivõistlustel saadi viies koht ja Copa Libertadoresel jõuti veerandfinaali. Järgmised neli aastat osutusid taas klubile rasketeks ja kahel hooajal tuli mängida esiliigas.

Klubi kodustaadion on alates 1927. aastast olnud Estádio São Januário, mis mahutab 21 880 pealtvaatajat. Osad tähtsamad mängud, sealhulgas derbimängud, peetakse Maracanã staadionil.

Vasco da Gama suurim rivaal on Flamengo ning kahe klubi vahelised mängud on tuntud nimega *Clássico dos Milhões*. Tegemist on Brasiilia ühe kõige populaarsema derbimänguga.

Klubi on saanud nime Portugali maadeavastaja Vasco da Gama järgi, kes jõudis 1498. aastal esimesena purjetades Euroopast Indiasse (Vasco da Gama sõudeklubi asutati täpselt 400 aastat hiljem, 1898. aastal).

Praegune koosseis
-----------------

*Seisuga 29. juuli 2023*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 1 | Brasiilia | VV | Léo Jardim |
| 2 | Uruguay | KA | José Luis Rodríguez |
| 3 | Brasiilia | KA | Léo *(asekapten)* |
| 4 | Brasiilia | KA | Maicon |
| 5 | Brasiilia | PK | Patrick de Lucca |
| 6 | Brasiilia | KA | Lucas Piton |
| 7 | Brasiilia | RÜ | Alex Teixeira |
| 8 | Brasiilia | PK | Jair |
| 9 | Paraguay | RÜ | Sebastián Ferreira *(laenul Houston Dynamost)* |
| 11 | Brasiilia | PK | Gabriel Pec |
| 13 | Brasiilia | KA | Gabriel Dias |
| 14 | Argentina | RÜ | Luca Orellano |
| 15 | Brasiilia | RÜ | Figueiredo |
| 16 | Brasiilia | RÜ | Erick Marcus |
| 17 | Tšiili | PK | Gary Medel *(kapten)* |
| 18 | Brasiilia | PK | Paulinho |
| 19 | Paraguay | PK | Matías Galarza |
| 20 | Argentina | PK | Gabriel Carabajal *(laenul Santosest)* |

 |  | 

| Nr. |  | Positsioon | Mängija |
| --- | --- | --- | --- |
| 21 | Brasiilia | PK | Bruno Praxedes *(laenul Red Bull Bragantinost)* |
| 22 | Argentina | KA | Manuel Capasso |
| 23 | Brasiilia | PK | Zé Gabriel |
| 24 | Brasiilia | VV | Halls |
| 25 | Brasiilia | PK | Marlon Gomes |
| 30 | Brasiilia | KA | Robson *(laenul Nice'ist)* |
| 33 | Brasiilia | KA | Lyncon |
| 35 | Brasiilia | KA | Miranda |
| 44 | Brasiilia | KA | Zé Vitor |
| 45 | Brasiilia | KA | Riquelme |
| 70 | Brasiilia | RÜ | Serginho |
| 77 | Brasiilia | RÜ | Rayan |
| 85 | Brasiilia | PK | Mateus Carvalho *(laenul Náuticost)* |
| 88 | Brasiilia | PK | Cauan Barros |
| 96 | Brasiilia | KA | Paulo Henrique *(laenul Atlético Mineirost)* |
| 97 | Brasiilia | VV | Ivan *(laenul Corinthiansest)* |

 |

Saavutused
----------

Rahvusvahelised
* Copa Libertadores (1): 1998
* Campeonato Sul-Americano de Campeões (1): 1948
* Copa Mercosur (1): 2000
* Trofeo Teresa Herrera (1): 1957
* Trofeo Ramón de Carranza (3): 1987, 1988, 1989

Üleriigilised
* Campeonato Brasileiro Série A (4): 1974, 1989, 1997, 2000
* Campeonato Brasileiro Série B (1): 2009
* Copa do Brasil (1): 2011

Osariigilised
* Torneio Rio – São Paulo (1): 1958, 1966 (jagas võitu veel kolme klubiga), 1999
* Campeonato Carioca (24): 1923, 1924, 1929, 1934, 1936, 1945, 1947, 1949, 1950, 1952, 1956, 1958, 1970, 1977, 1982, 1987, 1988, 1992, 1993, 1994, 1998, 2003, 2015, 2016

Statistika
----------

* Enim väravaid klubi särgis – Roberto Dinamite (702 väravat aastatel 1971–1990 ja 1992–1093)

Välislingid
-----------

* Koduleht

| * v
* r
Campeonato Brasileiro Série A klubid 2023 |
| --- |
| 
América Mineiro • Athletico Paranaense • Atlético Mineiro • Bahia • Botafogo • Corinthians • Coritiba • Cruzeiro • Cuiabá • Flamengo • Fluminense • Fortaleza • Goiás • Grêmio • Internacional • Palmeiras • Red Bull Bragantino • Santos • São Paulo • Vasco da Gama |  |